Vadītājs mācās: Mācības - pavadonis ceļā uz panākumiem
Manas mācības Komercizglītības centra rīkotajā Biznesa Meistarklasē ir noslēgušās. Sanāca tā, ka, noslēdzot šīs mācības, mainījās arī mans statuss darbā- spēru vēl vienu soli augstāk savā karjerā un kļuvu par Dienas Biznesa galveno redaktori. Savu karjeru cenšos plānot mērķtiecīgi, tāpēc mācību uzsākšana nebija nejaušība. Gatavojoties jauniem darba pienākumiem, centos rūpīgi izvērtēt, kāda veida mācības vislabāk derētu maniem mērķiem un vienlaikus būtu savienojamas ar visai dinamisko darba tempu, kāds man bija arī pirms kļūšanas par galveno redaktori.
Līva Melbārzde, DB galvenā redaktore, 29.3.2016